At få unge mennesker til at fatte interesse for de mere snedige dele af matematikken, ja, det kan nok være lidt af en udfordring til tider.

Det er bare ikke særlig sejt at rode med Pythagoras' læresætning eller løse en knudret andengradsligning.

Eller jo, hvis man tænker lidt ud af boksen, som denne lærer har gjort, så er det måske alligevel muligt at kombinere matematikken med tidens trends, så selv en retvinklet trekant kan tænde gløden hos selv den mest mandagstrætte gymnasieelev.

Læreren har taget et nummer fra den amerikanske rapper, Ice Cube, og brugt det og den hårdkogte artist som rød tråd i det, der på overfladen ligner endnu en kedelig matematikopgave. Men kigger man efter, kan man se, at alle opgaver bliver præsenteret med et strejf af hårdkogt gangster-rap.

Disse matematikopgaver må betragtes som en vaskeægte 'battle', som det hedder i hiphop-slang, mod fordommene om, at de naturvidenskabelige fag luller mange danske gymnasieever i søvn. Døm selv.

Er matematik street? Hvis man kigger på disse opgaver, så ja. Foto: http://imgur.com/mCUKeiT Vis mere Er matematik street? Hvis man kigger på disse opgaver, så ja. Foto: http://imgur.com/mCUKeiT

Se billedet i stor størrelse på mobilen HER